**Licensë eksporti *me një përdorim* për mallra ushtarake**

1. Certifikatë regjistrimi për mallrat ushtarake.
2. Kërkesë për licensë e plotësuar sipas formularit tip, në bazë të udhëzimeve të përcaktuara në këtë formular, firmosur nga përfaqësuesi ligjor i subjektit (fotokopje e pasaportës e noterizuar).
3. Përmbledhje e shkurtër mbi aktivitetin tregtar të deritanishëm, e cila pasqyron aftësinë e subjektit për të ushtruar aktivitetin në fushën e transferimit të mallrave ushtarake (vetëm subjektet tregtare private)
4. Personi fizik i cili kërkon të pajiset me liçensë eksporti me një përdorim të mallrave ushtarake, duhet të paraqesë dokumentacionin si më poshtë:

* Dokument identifikimi (kartë identiteti, pasaportë,)
* Vërtetim që nuk është në proces gjyqësor (Penal) lëshuar nga gjykata e rrethit gjyqësor në të cilin personi ka vendbanimin
* Vërtetim nga Prokuroria që nuk është në procedim penal
* Vërtetim nga Përmbarimi që nuk ka detyrime ndaj personave fizikë apo juridikë, privatë apo shtetërorë.
* Vërtetim për shlyerjen e detyrimeve, nga dega e tatim taksave.
* Dëshmi Penaliteti
* Vërtetim nga banka ku do të kryhet transferimi monetar
* NUIS
* Ekstrakt i thjeshtë dhe historik marrë nga QKR me objekt aktiviteti transferimi ndërkombëtar të mallrave ushtarake

1. Personi juridik privat i cili kërkon të pajiset me licensë eksporti me një përdorim të mallrave ushtarake, duhet të paraqesë dokumentacionin si më poshtë:

* Vërtetim që shoqëria nuk është në proces gjyqësor (Seksioni Civil dhe Penal) lëshuar nga gjykata e rrethit gjyqësor në të cilin shoqëria ka selinë.
* Vërtetim nga Prokuroria që nuk është në procedim penal
* Vërtetim nga përmbarimi që nuk ka detyrime ndaj personave fizikë apo juridikë, privatë apo shtetërorë.
* Vërtetim për shlyerjen e detyrimeve, nga dega e tatim taksave.
* Vërtetim nga banka ku do të kryhet transferimi monetar.
* NUIS
* Ekstrakt i thjeshtë dhe historik marrë nga QKR me objekt aktiviteti transferimi ndërkombëtar të mallrave ushtarake
* Liçensën e transportit për armët e lëshuar nga Drejtoria e Përgjithshme e Policisë së Shtetit, ose kontratën me një subjekt të liçensuar për transportin e armëve.

1. Personi juridik publik i cili kërkon të pajiset me liçensë, duhet të paraqesë dokumentacionin si më poshtë:

* Autorizim për përfaqësuesin e institucionit për ndjekjen e procedurës së licensimit.
* Vendim për krijimin e institucionit.
* Vërtetim nga banka ku do të kryhet transferimi monetar.

1. *C*ertifikatë ndërkombëtare importi ose Certifikatën e përdoruesit të fundit,
2. Kopje të noterizuara të kontratës apo porosisë,
3. Dokumente që japin të dhëna për përshkrimin e mallit, kushtet e shpërndarjes, sasinë e mallit, vlerën e mallit, shtetin tranzit/transship, vendin e destinacionit dhe përdoruesin e fundit, dhe vendin e origjinës së mallit**.**
4. Dokumente që japin të dhëna për firmën partnere/ndërmjetës (nëse ka) mbi adresën, përfaqësuesin ligjor, si dhe dokumente që vërtetojnë të drejtën e këtyre subjekteve për të kryer transferime ndërkombëtare të mallrave ushtarake.
5. Dokumente të tjera të vlefshme, që do të konsiderohen si të tilla nga AKSHE.
6. Mandat-pagesën e tarifës përkatëse, caktuar me Vendimin e Këshillit të Ministrave nr. 341 datë 8.4.2009 ”Për përcaktimin e tarifave për lëshimin e dokumenteve ligjorë nga Autoriteti i Kontrollit Shtetëror të Eksporteve, subjekteve të përfshira në transferimet ndërkombëtare të mallrave ushtarake dhe mallrave e teknologjive me përdorim të dyfishtë”,

Subjekti i huaj duhet të vërtetojë se ai i plotëson të gjitha kërkesat e renditura më sipër. Nëse dokumentet e sipërpërmendur nuk lëshohen në shtetin e tyre të origjinës, atëherë duhet të sjellë dokumente analoge ose të formulojë një deklaratë me shkrim.

Dokumentet zyrtare në gjuhë të huaj duhet të jenë të legalizuara ose me vulën apostile dhe të shoqërohen me një përkthim të noterizuar në gjuhën shqipe.

Për sa më sipër i gjithë dokumentacioni duhet të jetë origjinal, ose fotokopje e noterizuar.

Dokumentacioni ligjor i personit fizik dhe juridik duhet të jetë lëshuar brenda tre muajve të fundit, nga data e aplikimit.

Për çdo informacion mund të kontaktoni ne adresën [www.akshe.gov.al](mailto:www.akshe.gov.al), [info\_akshe@mod.gov.al](mailto:info_akshe@mod.gov.al)